Shkencëtari Francis Kollins mes shkencës dhe besimit te Zoti
Autori i "Projektit të Gjenomit Njerëzor" thotë se besimi dhe shkenca mund të kontribuojnë së bashku për të mirën e njerëzimit
Kërkimi i përgjigjeve për jetën shpirtërore të njeriut nga shkencëtari Francis Kollins është diçka më pak e njohur, se sa karriera e tij në mjekësi dhe shkencë. Rreth dy dekada më parë, ai drejtoi studimet e financuara nga qeveria amerikane, për të krijuar hartën e parë gjenetike të ADN-së njerëzore, ose të ashtuquajturin Projekt i Gjenomit Njerëzor. ,- thotë shkencëtari. Ky projekt përfundoi në vitin 2003 dhe që nga ajo kohë, studiuesit e mjekësisë janë përqendruar në gjetjen e zbatimeve praktike, sidomos për gjetjen e bazës gjenetike të shumë sëmundjeve dhe për zbulimin e ilaçeve të reja për këto sëmundje. "" ,- thotë Kollins. Disa dekada para se të ndihmonte në zbulimin e gjuhës së trashëgimisë njerëzore, Dr. Kollins, i cili atëhere ishte ateist, i ndryshoi në mënyrë dramatike pikpamjet e tij për jetën dhe vdekjen dhe më vonë, kur studionte në fakultetin e mjekësisë, ai nisi t’i shihte këto çështje nga një këndvështrim i ndryshëm, më personal. Sidomos njëra nga pacientet, i bëri atij një pyetje që e tronditi mjekun e ri thellë. Dr. Kollins thotë se për ditë të tëra, kjo që dëgjoi e turbulloi thellë në shpirt. Një mik i këshilloi të lexonte një libër me titull “Krishtërimi i Zhveshur”. Dr. Kollins u konvertua në i krishterë, por e brenin pyetje të shumta, si “çdo të thoshin kolegët e tij?” dhe “a përputhej kjo me karrierën e tij”? Kohët e fundit, Dr. Kollins shkroi një libër që u bë bestseller, ai titullohej “Gjuha e Zotit” dhe fliste për rëndësinë e besimit në jetën e tij. Disa herë, thotë ai, një njeri që lutet shikon aty rezultate të matëshme. Të paktën kjo është përvoja nga jeta e tij: lutjet e përditëshme për sukses në punimin e tij për "Projektin e Gjenomit Njerëzor". Kjo, mendon Kollins, është shembull se si besimi dhe shkenca mund të kontribuojnë së bashku për të mirën e njerëzimit.//lk